21.11.2022 г.
BG
Официален вестник на Европейския съюз
C 441/15
— да осъди ответника да заплати всички съдебни разноски пред двете инстанции.
Основания и основни доводи Жалбоподателят изтъква две основания в подкрепа на жалбата си.
Първото основание е изведено от твърдяно нарушение на член 45 ДФЕС, нарушение от Общия съд на задължението му за мотивиране, грешка в правната квалификация и изопачаване на преписката по делото.
Второто основание е свързано с нарушение на целта на член 8 от приложение VII от Правилника за длъжностните лица на Европейския съюз и нарушение на общия принцип на пропорционалност.
Жалба, подадена на 29 август 2022 г. от Hochmann Marketing GmbH срещу решението, постановено от Общия съд (десети състав) на 29 юни 2022 г. по дело T-337/20 — Hochmann Marketing GmbH/EUIPO (Дело C-575/22 P) (2022/C 441/21) Език на производството: немски Страни Жалбоподател: Hochmann Marketing GmbH (представител: J. Jennings, Rechtsanwalt) Друга страна в производството: Служба на Европейския съюз за интелектуална собственост (EUIPO) С определение от 10 октомври 2022 г. заместник-председателят на Съда на Европейския съюз постанови, че жалбата се отхвърля като недопустима, а жалбоподателят понася собствените си съдебни разноски.
Преюдициално запитване от Landgericht Frankfurt am Main (Германия), постъпило на 1 септември 2022 г. — flightright GmbH/TAP Portugal (Дело C-578/22) (2022/C 441/22) Език на производството: немски Запитваща юрисдикция Landgericht Frankfurt am Main
Страни в главното производство Ищец в първоинстанционното производство и въззивник: flightright GmbH Ответник в първоинстанционното производство и въззиваем: TAP Portugal
Преюдициални въпроси 1) Трябва ли член 4, параграф 3 във връзка с член 2, буква й) и във връзка с член 3, параграф 2 от Регламент (ЕО) № 261/2004 (1) да се тълкува в смисъл, че пътникът винаги трябва да се представя на гишето за регистрация, както е предвидено, и в час, посочен предварително от въздушния превозвач, туроператора или упълномощен пътнически агент, или, ако не е посочен час, не по-късно от 45 минути преди обявения час на излитане, и освен това съгласно член 2, буква й) от Регламента за правата на пътниците да се представи за качване на борда при посочените в член 3, параграф 2 от същия регламент условия?